burgasdotpro/wikipedia huggingface dataset:
Ulica Ladislava Sáru (Bratislava)

Ulica Ladislava Sáru je ulica v Bratislave, v mestskej časti Karlova Ves. Je pomenovaná je podľa Ladislava Sáru (1913 – 1945), slovenského pedagóga, rozhlasového hlásateľa a protifašistického bojovníka.
Na ulici sa nachádza Gymnázium Ladislava Sáru.
Valašské nárečie

Valašské nárečie je nárečie na Morave.
Valašským nárečím sa hovorí v severovýchodnej časti Moravy, najmä v okoliciach Vsetína, Valašského Meziříčia a Frenštátu. Ide o východomoravské nárečie, blízke najmä lašským dialektom. Podobne ako goralské nárečia obsahuje veľa karpatizmov. V poslednom čase badať silnejúci vplyv spisovnej češtiny, ktorá začína nadobúdať prevahu medzi mladšou generáciou.
Fenomén

Fenomén môže byť:
Magnum Photos

Magnum Photos je medzinárodná fotografická agentúra, ktorú vlastnia jej členovia-fotografi. Kancelárie agentúry sídlia v New Yorku, Paríži, Londýne a Tokiu. 
Vojnoví fotografi Robert Capa, David "Chim" Seymour, Henri Cartier-Bresson a George Rodger založili agentúru Magnum Photos 27. apríla 1947, ako reakciu na druhú svetovú vojnu , z ktorej dodávali reportážne fotografie pre svetovú tlač. 
Magnum je jedna z prvých fotografických kooperácií, ktorú vlastnia a administratívne spravujú výhradne jej členovia. Zamestnanci poskytujú podporu fotografom, ktorí majú všetky autorské práva k svojim fotografiám.
Členmi agentúry sú fotoreportéri z celého sveta, ktorí zachytili mnoho historických momentov 20. storočia. Archív agentúry obsahuje snímky zobrazujúce rodinný život, drogy, religionistiku, vojnu, chudobu, kriminalitu, hladomor, politiku aj celebrity.
Prijatie za člena agentúry Magnum zahŕňa tri kroky. Prvým krokom je nominácia na členstvo, po dvoch až štyroch rokoch nasleduje možnosť stať sa pridruženým členom a po ďalších približne troch rokoch sa fotograf stáva plnohodnotným členom agentúry. Každý krok schvaľuje porota, ktorá je zložená z členov agentúry. Na schválenie prvých dvoch krokov stačí 50 percent hlasov, k dosiahnutiu plnohodnotného členstva je potrebných 70 percent hlasov.
Finančne prevádzku agentúry Magnum zabezpečujú jej členovia-fotografi, ktorí odvádzajú časť svojich príjmov z fotografických zákaziek agentúre.
Spoluzakladateľ Henri Cartier-Bresson o agentúre povedal: „Magnum je komunita myslenia, ľudia spriaznení duchom. Neboli sme členmi žiadnej strany, ale zmýšľali sme ľavicovo“. Za svoju úlohu považoval „podanie svedectva o ranách a zmenách vo svete“.
Úkaz

Úkaz môže byť:
Fikcia (filozofia)

Fikcia je určitý predpoklad, ktorý môže slúžiť ako metodický prostriedok či hypotéza v priebehu poznávacieho procesu.
Podľa fikcionalizmu je fikcia účelný prejav myslenia, ktorý je subjektívny a obrazný, bez ontologického korelátu.
Univerzálie

Univerzálie môžu byť:
Uhlopriečka

Uhlopriečka alebo diagonála je úsečka, ktorá spája dva rôzne nesusediace vrcholy mnohouholníka alebo mnohostena.
Počet uhlopriečok v mnohouholníku možno vypočítať podľa vzorca:
formula_1, 
kde n je počet vrcholov mnohouholníka
Pomocou uhlopriečok možno určiť, či je mnohouholník "konvexný" alebo "nekonvexný". Ak sú všetky body uhlopriečok súčasťou mnohouholníka, je mnohouholník konvexný, ak nie, je nekonvexný.
Uhlopriečka (rozlišovacia stránka)

Uhlopriečka môže byť:
Rádioamatérstvo

Rádioamatérstvo (anglicky: "ham radio" alebo "amateur radio") je rádiová vysielacia služba,činnosť, podľa Rádiokomunikačného poriadku Telekomunikačnej únie angl. "International Telecommunication Union" skratka (ITU). V mnohých krajinách sú platné medzinárodné pravidlá implementované do národných predpisov pre rádiové vysielanie.
Účastník amatérskeho rádiového vysielania sa volá rádioamatér, a po splnení určitých podmienok ( preverenie znalostí z techniky, prevádzky a predpisov ) obdrží od príslušného Telekomunikačného úradu jednoznačný volací znak.
Steve Davis

Steve Davis, OBE, (* 22. august 1957, Plumstead, Londýn) je anglický profesionálny snookerový hráč. Vyhral viac titulov ako väčšina profesionálnych hráčov. K jeho úspechom patrí aj šesť titulov majstra sveta v osemdesiatych rokoch.
Davisove najväčšie úspechy dosiahol v osemdesiatych rokoch, keď bol svetovou snookerovou jednotkou sedem rokov v rade a osemkrát za sebou sa dostal do finále Majstrovstiev sveta; počas putovania dosiahol svoju prvú snookerovú magickú hranicu 147 bodov pred televíznymi kamerami a stal sa prvým športovým milionárom. O jeho popularite v osemdesiatych rokoch hovorí aj to, že na televíznych obrazovkách bol častejšie ako britkský premiér.
Hoci od roku 1997 nevyhral žiadny významnejší turnaj jeho hra je stále na veľmi vysokej úrovni, udržiava si postavenie v elitnej svetovej šestnástke takmer každý rok. V snookerovej sezóne 07/08 bol na 15. mieste. Davis tiež rozvinul svoju televíznu kariéru; pracuje ako analysta pri snookerových prenosoch BBC.
Davis je významná osobnosť aj vo svete poolu kde sa najmä každoročne zúčastňuje turnaja Mosconi Cup kde zastupuje Európu proti výberu USA v hre nine-ball.
Frézovanie

Frézovanie je mechanické obrábanie materiálu frézami na frézovačke. Frézovanie je spôsob mechanického trieskového obrábania, pri ktorom hlavný rezný pohyb je rotačný pohyb frézy a nositeľom posuvu je obrobok. 
Použitie.
Je určené hlavne na opracovanie rovinných a obrábanie tvarových plôch. Pri frézovaní hlavný rezný pohyb vykonáva nástroj (fréza) a obrobok vykonáva pohyb do rezu. Pri frézovaní sa prierez triesky mení v dôsledku cykloidnej trajektórie rezného pohybu nástroja, tým sa mení hodnota reznej sily na reznej hrane. Výsledná rezná sila závisí na počte zubov a ich okamžitej polohe.
Frézovanie je postupné odoberanie materiálu viacklinovým nástrojom vo forme triesky, pričom hlavný pohyb je otáčavý a koná ho nástroj: posuv koná obrobok alebo nástroj spravidla v smere kolmom k osi nástroja.
Lobamba

Lobamba je tradičné a zákonodarné hlavné mesto Eswatini.
Chupacabra

Chupacabra alebo Chupacabras (zo špan. „saje-kozu/kozy“) je moderná latinskoamerická mýtická bytosť, ktorá údajne po nociach vysáva krv kôz a oviec cez ich krk. Prvé správy o tomto tvorovi pochádzajú zo začiatku 90. rokov z Portorika, ale medzičasom sa objavili hlásenia z celej Strednej a Južnej Ameriky. Údajne vyzerá ako kengura s črtami človeka, psa a netopiera, na chrbte má dlhé ostne. Názory na jej vzhľad sa však rôznia.
Taktiež je to pieseň od kapely John Wolfhooker.
Id Software

id Software je americká softvérová spoločnosť vyvíjajúca počítačové hry. Sídli v Mesquite v štáte Texas. Spoločnosť založili v roku 1991 programátori John Carmack a John Romero, game designer Tom Hall a výtvarník Adrian Carmack. Spoločnosť vynikla v oblasti 3D akčných hier a 3D enginov, ktoré licencuje.
Herné série.
Wolfenstein 3D.
Vytvorený v roku 1992. Wolfenstein 3D mal plynulú pseudo 3D grafiku. Niektorých herných nadšencov uchvátil svojou násilnosťou. V tom istom roku vyšlo pokračovanie Spear of Destiny. Neskoršími pokračovaniami boli napríklad Wolfenstein (2001) a (2003). 
V roku 2015 dorazil reboot . Ten následoval prequel a pokračovania (aj so Season Passom The Freedom Chronicles), Wolfenstein: Cyberpilot, Wolfenstein: Youngblood a Wolfenstein 3.
Doom.
Bol vydaný v roku 1993 a stal sa jednou z najslávnejších hier všetkých čias. Dodnes okolo neho existuje silná komunita fanúšikov, ktorá ho neustále vylepšuje. Dnes už existuje verzia plne podporujúca 3D zobrazenie, bump mapping a pod.
Hra sa dočkala ďalších pokračovaní: , Doom 64, neobľúbený Doom 3 (príp. datadisk ), reboot v podobe Doom 2016 a Doom Eternal
Photo-Secession

Photo-Secession bol spolok amerických fotografov založený v roku 1902, ktorý presadzoval umeleckú fotografiu vychádzajúcu z princípov piktorializmu, avšak bez ručných zásahov, teda „čistú“ fotografiu. Účinok fotografií Photo-Secession bol postavený na dramatickom osvetlení scény, perspektíve, geometrii a čiernobielom kontraste.
Spolok združoval 120 fotografov (napr. Frank Eugene, Gertrude Käsebierová, Edward Steichen, Alfred Stieglitz, Clarence White, Alvin Langdon Coburn). Vedúcou osobnosťou spolku bol Alfred Stieglitz, ktorého výstavná sieň Little Galleries of the Photo-Secession, rovnako známa aj ako "291" na 291 Fifth Avenue v New Yorku a časopis "Camera Work" boli s Photo-Secession úzko späté. Spolok zanikol po 10 rokoch, keď vyvrcholili názorové rozdiely kľúčových členov na ďalšie smerovanie vývoja umeleckej fotografie.
Photo-Secession ovplyvnila vývoj umeleckej fotografie v USA a v zahraničí. Nepriamo mala vplyv aj na českú fotografiu 20. a 30. rokov prostredníctvom D. J. Růžičku, jedného zo zakladateľov spolku The Pictorial Photographers of America, ktorý sa hlásil k odkazu Photo-Secession.
Externé odkazy.
Sinéad O’Connor

Shuhada' Sadaqat (predtým Magda Davitt, narodená Sinéad Marie Bernadette O'Connor, * 8. december 1966 Dublin, Írsko† 26. júl 2023, Dublin) vystupujúca pod menom Sinéad O’Connor [šinejd ou konr], bola írska speváčka a držiteľka ceny Grammy.
Hudba.
V roku 1987 jej vyšiel debutový album, "The Lion and the Cobra", ktorý sa umiestnil na hudobných rebríčkoch po celom svete. Jej druhý štúdiový album, "I Do Not Want What I Haven't Got" (1990), sa stal jej najväčším úspechom a predalo sa až sedem miliónov vydaní. Hlavný singel tohto albumu, „Nothing Compares 2 U“, bol "Billboard" Music Awards označený ako svetový singel číslo jedna.
Celkovo vydala 10 štúdiových albumov: albumy "Am I Not Your Girl?" (1992) a "Universal Mother" (1994) získali v Spojenom kráľovstve zlatú platňu, album "Faith and Courage" (2000) získal zlatú platňu v Austrálii, a album "Throw Down Your Arms" (2005) získal zlatú platňu v Írsku. Pracovala i na hudbe do filmov, spolupracovala s mnohými inými umelcami a objavovala sa i na charitatívnych fundraisingoch. Jej memoáre "Rememberings" sa stali bestsellerom.
Často sa vyjadrovala k témam ako je zneužívanie detí, ľudské práva, antirasizmus, organizované náboženstvo a práva žien. Počas svojej hudobnej kariéry hovorila o svojej spirituálnej ceste, aktivizme, sociopolitických názoroch, ale i o svojej traume a psychických problémoch. V roku 2017 si zmenila meno na Magda Davitt. Po tom, čo konvertovala na islam v roku 2018, si znovu zmenila meno na Shuhada' Sadaqat. Napriek tomu naďalej vydávala hudbu pod svojím rodným menom, Sinéad O’Connor.
Úmrtie.
26. júla 2023 našli O’Connor mŕtvu v jej byte v Herne Hill v Južnom Londýne. Neskôr v ten deň to oznámila jej rodina, ale príčinu úmrtia neuviedli. Podľa Metropolitnej polície nebolo jej úmrtie nijak podozrivé.
Apolónov chrám (Delfy)

Apolónov chrám v Delfách je staroveký grécky chrám.
Prvý známy Apolónov chrám v Delfách bol postavený koncom 7. storočia pred Kr., v roku 548 pred Kr. vyhorel. Na jeho mieste bol v rokoch 513 – 505 pred Kr. postavený nový chrám, peripteros (stylobat 21,7 x 58,2). Ten bol zničený požiarom a zemetrasením v roku 373, obnovený bol v 4. storočí.
Delfy boli významné duchovné centrum gréckeho sveta. Veštiareň, ktorá sa tu nachádzala, priťahovala oddávna ľudí a plnila delfskú pokladnicu. Na výstavbu tunajších chrámov boli prizývaní najvýznamnejší umelci starovekého Grécka.
V súčasnosti je súčasťou lokality UNESCO, pozri článok Delfy. 
Archeologické nálezisko.
Po katastrofe v roku 373 zostali fragmenty sochárskej výzdoby pochované pod zemou, až v 19. storočí ich odkryl Homolle.
Vo východnom tympanóne s Apolónovou qadrigou podanou tradičným archaickým en face v strede, sú po jeho pravici tri postavy žien (múz), otočených k divákovi. V rohu je býk, napadnutý levom. Po Apolónovej ľavici sa nachádzali synovia Héfaista, pri qadrige muž z profilu, vedľa neho dvaja mládenci otočení k pútnikom, v rohu je skupina jeleňa napadnutého levom. Nachádzal sa tu tiež akroterion predstavujúci Niké. Scény bojujúcich zvierat boli starším reliktom, tu plnili len funkciu vyplnenie bočných priestorov štítu.
Západný tympanón nie je veľmi zachovaný, predstavuje scénu z gigantomachie. V strede je qadriga Zeusa, po stranách sú bohovia bojujúci s gigantmi. Zachovaný je ľavý roh štítu, zobrazujúci torzo pololežiaceho giganta bez hlavy bojujúceho s Aténou. Bohyňa je zobrazená rozkročená, otočená k naťahujúcemu sa gigantovi, plecami odvrátená od Diovej qadrigy. Námet je tu rovnaký ako na vlyse Pokladnice Syfnijčanov.
Sochárska výzdoba sa pripisuje sochárovi Antenorovi z Atén, činnému okolo 525 – 500 pred Kr., synovi hrnčiara Eumaresa. Bol to tvorca Pomníka Hermodiosa a Aristogejtona (osloboditelia Atén od Peisistratovcov), jeho jediným zachovaným signovaným dielom je kora z Atén. Na základe príbuznosti s ňou sa mu pripisuje výzdoba v Delfskom Apolónovom chráme, napriek svojmu torzovitému zachovaniu. Usporiadanie tela a stavbu postáv naznačujú bohaté drapérie šiat, kolmo lineárne padajúcich dole v hlbokých zárezoch, ktoré vytvárajú silné kontrasty medzi svetlom a tieňom. Aj keď sa postavy javia meravé, majú nebadateľný pohyb nôh. Tváre nemajú už tradičný archaický úsmev, ale dávajú tvári črty rozhodnosti a sily vôle.
Frans Hals

Frans Hals st. (* 1580 alebo 1585, Antwerpy, Holandsko - † 26. august 1666, Haarlem) bol holandský maliar.
Životopis.
Syn obchodníka so súknom, brat maliara Dircka Halsa. Maliarstvo začal študovať v r. 1603, v r. 1610 sa stal členom spolku sv. Lukáša. V tom istom roku sa oženil s Annetje Harmansdochter. Mali 2 synov - Harmena a Fransa ml. Po narodení druhého syna Annetje zomrela, kvôli nedostatku financií bola pochovaná na cintoríne pre chudobných. Druhýkrát sa oženil s Lysbeth Reyniers, s ňou mal ďalších 8 detí. Piati z nich boli vyučení za maliarov: Harmen, Frans II, Jan, Reynier, Nicol
Tvorba.
Z jeho raných diel sú najdôležitejšie obrazy Streleckého spolku, neskôr maľoval predstaviteľov Haarlemskej nemocnice a starobinca. R. 1644 sa stal predsedom spolku Haarlemských maliarov. Už počas života bol známy, maľoval aj Reného Descarta. Po Rubensovej a Van Deyckovej smrti bol najdôležitejší portrétista Holandska. Medzi jeho žiakov sa radia Adriaen Brouwer, Adrien van Ostade, Philips Wouwerman, Judith Leyster a Jan Miense Molenaer. 
Vo svojej tvorbe bol inšpirovaný najmä talianskou barokovou maľbou a tvorbou svojich súčasníkov - Rubens a van Deyckom. Výstavba maľby bola klasická holandská, s podmaľbami a lazúrnymi vrstvami, čo dokázali aj röntgenové snímky. V najvrchnejších vrstvách však nanášal farby cez seba za mokra, preto jeho obrazy pôsobia ako maľované alla prima. Jeho rukopis je charakteristický viditeľným ťahom štetca, farba je nanášaná svižnými, odvážnymi ťahmi, vďaka čomu obrazy pôsobia živo. Virtuozita maľby je podčiarknutá aj jeho zmyslom vedieť, kedy dať ruky od diela preč. Nebol konzervatívny, ako veľa jeho súčasníkov, ktorí podliehali konvenciám a ktorých maľba skĺzla do nevýrazného splývavého rukopisu a šedivých tónov. Frans mal taktiež vynikajúce vedomosti o anatómii a dokázal dokonale vypracovať detaily doprevádzajúce portrét, najmä drapérie.
Hals počas svojho života tvoril výlučne samostatné a skupinové portréty. Nezameriaval sa len na vyššie spoločenské vrstvy, ale sústredil sa aj na tie nižšie. Ako u prvého portrétistu sa u neho objavuje úsmev, dovtedy bol v holandskej maľbe zaužívaný vážny výraz v tvári. Pri portrétoch ľudí z nižších spoločenských vrstiev je jeho rukopis vystupňovaný až do kresby štetcom a tváre pôsobia mimoriadne žoviálne. Vo svojej neskorej tvorbe sa jeho rukopis ešte viac uvoľnil a farebnosť bola redukovaná na hnedé a zemité odtiene.
Fransa Halsa obdivovalo množstvo maliarov, obľúbený bol medzi impresionistami. Jeho galériu v Haarleme navštívili napr. Henri de Toulouse-Lautrec, Vincent van Gogh, Pablo Picasso.
Podľa katalógu z roku 1974 vytvoril 222 obrazov, 20 jeho obrazov je nezvestných a 81 sa mu pripisuje, kritika ich však odmieta.
Ostia

Ostia môže byť:
Daň z príjmov (Slovensko)

Daň z príjmov (nesprávne alebo zastarano: "daň z príjmu"; staršie: "dôchodková daň") je v slovenskom (podobne v českom) práve od roku 1993 súhrnné resp. spoločné označenie pre:
Obe tieto dane zdaňujú dôchodok (nepresne nazývaný "príjem"), čiže rozdiel medzi príjmami (resp. výnosmi) a výdavkami (resp. nákladmi), fyzickej či právnickej osoby.
Tieto dve dane, resp. dve súčasti jednej dane, sú upravené v spoločnom zákone (v súčasnosti zákon č. 595/2003 Z.z., predtým zákon č. 366/1999 Z.z. a predtým zákon č. 286/1992 Zb.), ktorý má názov "Zákon o dani z príjmov" (do roku 2003 "Zákon o daniach z príjmov"), ale v texte od začiatku rozlišuje spomenuté dve dane. V mnohých iných krajinách sú spomenuté dve dane spracované v rozdielnych predpisoch pod rôznymi názvami, hoci inak fungujú podobne ako na Slovensku (napr. v Spojenom kráľovstve - income tax vs. corporation tax, v Nemecku a Rakúsku - Einkommensteuer vs. Körperschaftsteuer, vo Francúzsku - impôt sur le revenu vs. impôr sur les sociétés a pod.). Často platí, že v doslovnom preklade sa ako "daň z príjmov" v zahraničí označuje iba daň z príjmov fyzickej osoby.
Daň z príjmov bola zavedená k 1. januáru 1993 zákonom č. 286/1992 Zb.. Nahradila tieto dane existujúce do roku 1992:
Ďalšie podrobnosti pozri v článkoch:
Daň z príjmov

Daň z príjmov (nevhodne alebo zastarano: "daň z príjmu") môže byť:
Simplex

Simplex (z lat. "jednoduchý") môže byť:
Simplex (geometria)

Simplex alebo "n"-simplex je n-rozmerné zovšeobecnenie trojuholníka, konvexný obal množiny formula_1 afinne nezávislých bodov umiestnených v euklidovskom priestore dimenzie formula_2 (En) či vyššej. Inak povedané simplex je konvexná množina v En, ktorá obsahuje práve n+1 krajných bodov.
Matematická definícia:
Nech je daných r + 1 (r &lt; n) rôznych bodov B0, B1, … , Br z Rn takých, že vektory
B1−B0, … , Br−B0 sú lineárne nezávislé. Potom množinu všetkých konvexných kombinácií bodov B0, B1, … , Br nazývame r-simplex s vrcholmi B0, B1, … , Br.
0-simplex je bod, 1-simplex je úsečka, 2-simplex je trojuholník, 3-simplex je štvorsten (tetraéder), 4-simplex je pentachorón, všetky útvary vrátane vnútrajška.
Rad slávy

Rad slávy (), bol zriadený 8. novembra 1943 a udeľoval sa za zásluhy v bojoch druhej svetovej vojny, pričom mal presne vymedzené podmienky udelenia. Udeľoval sa v troch stupňoch postupne od najnižšieho po najvyšší. Bol náhradou za cársky Rad sv. Juraja, z ktorého prevzal charakteristickú oranžovo-čiernu pásikavú stužku - tzv. georgievskú stužku.
Prvý stupeň bol zlatý, druhý a tretí boli zo striebra, pričom druhý stupeň mal pozlátenú strednú časť. Tretí stupeň získalo asi 1 milión ľudí, druhý 46 tisíc. Prvý stupeň a teda aj obidva nižšie získalo 2582 ľudí. Tí, čo získali všetky tri stupne radu slávy, boli označovaní ako plný nositeľ radu slávy ("polnyj kavaler ordenov slavy") a boli považovaní za rovnocenní Hrdinom Sovietskeho zväzu. Len štyria ľudia získali zároveň všetky tri stupne Radu slávy a titul Hrdina ZSSR. Bol to vojnový letec I. G. Dračenko, delostrelci A. V. Aljošin a N. I. Kuznecov a príslušník námornej pechoty P. Ch. Dubinda. Všetky tri stupne Radu slávy získali aj 4 ženy: palubná strelkyňa a radistka N. A. Žurkina, ostreľovačka N. P. Petrova, guľometníčka D. Staneliene a zdravotníčka M. S. Nozdračova (rod. Nečepročkova).
Rad bol po prvýkrát udelený ženistovi slobodníkovi M. P. Piteninovi 28. novembra 1943, za odmínovanie cesty k nepriateľským zákopom a krytie ústupu ženijnej jednotky, pri ktorom zlikvidoval 5 nepriateľských vojakov.
Prvým plným nositeľom Radu slávy bol seržant N. A. Zaletov, ktorý získal prvý stupeň radu pri bojoch o Pulkovo (pri Leningrade), kde sa so svojou jednotkou prebil do nepriateľských zákopov a sám pri tom zlikvidoval 10 nepriateľov.
Cape Point

Cape Point je najjuhovýchodnejší bod Kapského polostrova a Afriky.
Osová súmernosť

Osová súmernosť alebo zrkadlový obraz určený osou o, je zhodné zobrazenie v rovine, ktoré k bodom priamky o priradí tie isté body, a k bodu A ktorý neleží na priamke o priradí bod A’, pričom zároveň platí vzdialenosť [A,o]=[A’,o] a úsečka [A,A’] je kolmá na priamku o. Osová súmernosť je typ geometrického zobrazenia. Osová súmernosť zachováva vzdialenosti a uhly.
Veta.
Nech o je ľubovoľná pevná priamka roviny. Osová súmernosť So (súmernosť podľa osi) je zobrazenie v rovine E2 (dvojrozmerná Euklidovská rovina), v ktorom je priamka o bodovo invariantná, a ktoré každému bodu A neležiacemu na osi o priradí práve jeden bod So(A) = A' tak, že úsečka AA' je kolmá na priamku o a stred AA' leží na osi o. Priamka o je potom osou súmernosti. 
Osová súmernosť je jednoznačne určená osou súmernosti a dvojicou rôznych bodov A, A' kde A' je obrazom A v tejto osovej súmernosti. Osou súmernosti je potom os úsečky AA'.
Gemini 9A

Gemini 9A (oficiálne Gemini IX-A) bol americký pilotovaný kozmický let, ktorý sa uskutočnil v dňoch 3. až 6. júna 1966 v rámci programu Gemini. Bol to siedmy pilotovaný let v rámci tohto programu, pätnásty americký a dvadsiatytretí celkovo (vrátane letov X-15 vo výškach nad 100 kilometrov). Mal sériové označenie GLV-9 12564. 
Posádka.
Pôvodná posádka.
Pôvodne vybraná hlavná posádka Elliot See a Charles Bassett zahynula pri leteckom nešťastí 28. februára 1966, tri mesiace pred štartom. Ich lietadlo T-38 narazilo pri pristávacom manévri do budovy spoločnosti McDonnell v St. Louis, kde mali prevziať dokončovanú kabínu Gemini 9.
Priebeh letu.
Štart sa uskutočnil popoludní 3. júna 1966 z mysu Kennedy. Posádku kozmickej lode Gemini 9 tvorili veliaci pilot Thomas Stafford a pilot Eugene Cernan. Pre poruchu na pasívnom cieľovom telese Agena (nedostala sa na obežnú dráhu) boli na náhradnom cieľovom objekte ATDA (preto je let označovaný ako 9A) uskutočnené celkom tri rôzne približovacie manévre, ale bez konečného spojenia. Dôvodom bol neuvoľnený kryt spojovacieho uzla. Objekt ATDA si pri tejto misii vyslúžil od posádky prezývku „angry alligator“ (nahnevaný aligátor), pretože neuvoľnený kryt spojovacieho uzla sa nápadne podobal na otvorenú tlamu aligátora. V priebehu letu astronaut Cernan uskutočnil aj dvojhodinový výstup do otvoreného vesmíru na sedemmetrovom lane. Kozmická loď Gemini 9 pristála na padákoch po trojdňovom lete, 240 km severovýchodne od ostrova Great Abaco, od čakajúcej lietadlovej lode USS "Wasp", ktorá astronautov vyzdvihla.
SuperCity

SuperCity (SC) je komerčné označenie pre druh vlakového spoja na úrovni expres prevádzkovaného v spolupráci Železničnej spoločnosti Slovensko a Českých dráh. Názov SC sa viaže k jednotkám, ktoré sú na tieto spoje vypravované, a to 680 Pendolino.
Prevádzka.
Súčasnosť.
V súčasnosti jazdia na území Slovenska dva páry spojov SC 240/241 a 242/243 (premávajú SC 243 v piatok (do Košíc) a SC 242 v sobotu (do Prahy) Pendolino Košičan na linke Košice - Poprad-Tatry - Žilina - Ostrava - Praha a späť.
Minulosť.
V minulosti bolo viacero pokusov o prevádzku týchto vlakov na Slovensku. Od decembra 2006 do decembra 2009 a od decembra 2010 do decembra 2011 premával jeden pár medzi Bratislavou, Brnom a Prahou ako SC Slovenská strela. Od decembra 2011 do júna 2012 taktiež premávali dva páry medzi Žilinou a Prahou.
Sundčina

Sundčina (po sundsky "basa Sunda", doslova jazyk Súnd) je západoaustronézsky jazyk, ktorým hovorí 27 miliónov obyvateľov v okresoch Jawa Barat, Banten a Jakarta v západnej časti provincie Jawa Tengah v Indonézii. Celkovo ním hovorí 15 % obyvateľov Indonézie.
Sundčina je prvý jazyk, ktorý používalo pôvodné obyvateľstvo Jávy. Hovorilo sa ňou aj na strednej a východnej Jáve, kde sa dnes používa jávčina a madurčina.
V súčasnosti sa sundčina píše latinkou, v minulosti sa používali rôzne typy sundských písiem). Pravopis je veľmi fonologický. V sundčine je 5 čistých samohlások: a, é, i, o, u; 2 neutrálne samohlásky: e, eu. Pôvodne má sundčina 15 spoluhások: b, c, d, g, h, k, l, m, n, p, r, s, t, ng, ny 
3 spoluhlásky sa vyskytujú v prevzatých slovách (f, v, z). Spoluhlásky, ktoré sa vyskytujú v indonézskych slovných výpožičkách sa často prepisujú: f → p, v → p, sy → s, sh → s, z → j, kh → h.
Sundčina má 2 polospoluhlásky (w, j) ktoré sa vyslovujú medzi 2 samohláskami:
Kueh - [ku w eh]
Muih - [mu w ih]
Miang - [Mi j an]
Sundčina má tieto 4 dialekty: 
Priangan je najrozšírenejší a najčastejšie vyučovaný dialekt sundčiny na základných školách.
Literatúra faktu

Literatúra faktu alebo non-fiction je literárny žáner, v ktorom literárne, fiktívne fakty sú v pozadí za dokumentárnymi, konkrétnymi faktmi, v ktorých sa ale zároveň využívajú jazykové prostriedky a postupy umeleckej literatúry. Literatúra faktu je na rozhraní vecnej a umeleckej literatúry.
Najznámejšími slovenskými autormi literatúry faktu sú Vojtech Zamarovský a Pavel Dvořák.
Rozdelenie podľa slohového postupu:
Bolesławiec

Bolesławiec je mesto na juhozápade Poľska. Od roku 1999 sa nachádza v Dolnosliezskom vojvodstve, predtým patrilo do vojvodstva Jelenia Góra (1975-1998).
Na mieste dnešného mesta sa už okolo roku 800 nachádzala slovanská pohanská svätyňa. Bolesławiec v Dolnom Sliezsku sa po prvýkrát spomína v roku 1201. Bolo zapojené do bojov proti Mongolom v roku 1241. Potom bolo mesto obnovené a boli vybudované hradby. Pečať mesta z roku 1316 sa používa dodnes. V roku 1346 sa Bolesławiec stal súčasťou Českého kráľovstva. Počas husitských vojen bolo mesto znovu zdemolované v roku 1429. O polstoročie neskôr sa začalo s výstavbou dvojitých mestských hradieb.
Non-fiction

Non-fiction môže byť:
Seikan tonneru

Seikan tonneru (jap. , dosl. "Tunel Seikan") je 53,85 km dlhý železničný tunel v Japonsku, ktorý prechádza pod morským dnom v dĺžke 23,3 km. Nachádza sa pod Cugarským prielivom a spája prefektúru Aomori na japonskom ostrove Honšu s ostrovom Hokkaido ako časť linky Kaikjó železničnej spoločnosti Hokkaidó rjokaku tecudó. Hoci je to najdlhší cestovný tunel na svete, kvôli rýchlejšej a lacnejšej leteckej doprave ostal pomerne nevyužitý. 
V septembri 1971 sa začali počiatočné práce na tuneli. Pri zložitej práci v ťažkých geologických podmienkach zahynulo 34 ľudí. 27. januára 1983 japonský minister odpálil nálož, ktorá dokončila prieskumný tunel. Hlavný tunel dokončili 10. marca 1985. Tunel bol otvorený 13. marca 1988, celkové náklady dosiahli 538,4 miliárd jenov (3,6 miliardy dolárov).
RoLa

RoLa (nem. Rollende Landstraße) je systém kombinovanej dopravy, ktorý spočíva v naložení kamiónu na špeciálny železničný vozeň. Po príchode do cieľovej stanice je kamión vyložený a môže pokračovať vo svojej trase. Vodič sa vezie v sprievodnom vagóne, čo mu umožňuje po príchode do cieľovej stanice okamžite pokračovať v ceste.
Tento systém kombinovanej dopravy šetrí životné prostredie (vlaková doprava je považovaná za jednu z najviac šetrných ku životnému prostrediu). Kamióny spôsobujú preťaženie dopravy, dopravné kolízie a zápchy. Každý kamión prepravený po železnici znamená menej exhalátov, menej dopravných kolízií. Vodiči kamiónovej dopravy musia po určitom čase za volantom absolvovať povinnú prestávku - pri kombinovanej doprave na železnici táto povinnosť odpadá, pretože pokiaľ je kamión prepravovaný po železnici, vodič oddychuje a môže pokračovať v ceste. Navyše sa týmto spôsobom znižujú prepravné náklady.
Momentálne sa však najviac využíva v horských priesmykoch, ako napríklad Brennerský priesmyk v Alpách, kde majú kamióny na určitom úseku zakázaný prejazd.
Ján Rakovský

Ján Rakovský (* 25. november 1907, Žiar nad Hronom – † 2. november 1985, Banská Bystrica) bol vysokoškolský pedagóg, jazykovedec - člen Slovenskej jazykovednej spoločnosti SAV a riaditeľ gymnázia v Levoči. 
Životopis.
Navštevoval ľudovú školu vo Svätom Kríži (dnes Žiar nad Hronom), gymnázium v Kremnici a univerzitu v Bratislave (zameranie na slovenčinu a francúzštinu), univerzitu v Krakove (Poľsko) a v Dijone (Francúzsko). Po ukončení študií vyučoval na niekoľkych gymnáziách a v Levoči zastával post riaditeľa gymnázia. Od roku 1945 postupne pôsobil v Banskej Bystrici na Chlapčenskom gymnáziu, Strednej zdravotníckej škole a Pedagogickej fakulte.
Dielo.
Ako publicista prispieval do Slovenských pohľadov. V iných časopisoch uveréjňoval svoje preklady z francúzštiny, prekladal kratšie literárne útvary. Bol recenzentom mnohých učebníc a členom Slovenskej jazykovednej spoločnosti pri Slovenskej akadémii vied v Bratislave.
Ján Kolóň

Ján Koloň (* 8. júl 1915, Žiar nad Hronom – † 9. jún 1980, Notre Dame de la Blache, Francúzsko) bol slovenský pedagóg a teológ. Diplomovaný profesor z Londýnskej univerzity, riaditeľ katolíckej školy na Srí Lanke v hlavnom meste Kolombo a neskôr v pakistanskom meste Faisalad. 
Životopis.
Vzdelanie získal v ústave rehole Školských bratov v Bojnej a v Spoločnosti školských bratov Saint Jean de la Salle v Belgicku. Vystupoval pod rehoľným menom brat Gerard. V roku 1932 ukončil jazykovú prípravu v anglickom Doveri a na univerzite v Londýne získal diplom profesora. V roku 1934 odišiel na Cejlón, kde v hlavnom meste Kolombo pôsobil ako profesor a riaditeľ katolíckych škôl. V roku 1962 odišiel do Pakistanu, kde v meste Faisalad pôsobil na tamojšej katolíckej škole ako profesor a ekonóm. O dva roky neskôr v dôsledku povojnových ťažkostí vo vlasti prijal francúzske štátne občianstvo. Od roku 1979 pracoval v ústrednej knižnici La Salle v Paríži. 
Ako 65 ročný, 9. júna 1980 zomrel v kláštor Notre Dame de la Blache v Pont-Saint-Esprit, kde je aj pochovaný.
Július Považan

Július Považan (* 9. august 1926, Žiar nad Hronom - † 21. február 2011, Krupina) bol slovenský lekár a insitný maliar. 
Životopis.
Gymnaziálne štúdia absolvoval vo Zvolene a lekárske štúdia na Lekárskej fakulte Univerzity Komenského v Bratislave. Jeho kariéra štartovala od detského lekára, cez post primára detského oddelenia až po riaditeľa nemocnice s poliklinikou. Insitnému maliarstvu sa začal venovať ako dvadsaťsedemročný. Motívom jeho raných prác boli reálie z jeho rodnej obce Svätý Kríž (dnes Žiar nad Hronom), z Banskej Štiavnice a Krupiny ako miest, v ktorých pôsobil.
Dielo.
Po úspešných výstavách na Slovensku a v Česku začal vystavovať aj v zahraničí (Švajčiarsko-Zürich a Morges, Francúzsko-Paríž, Poľsko-Novy Sacz, Maďarsko-Budapešť, Fínsko-Helsinky, Švédsko-Štokholm, Nórsko-Oslo, Nemecko-Mníchov, Brusel a iné). V roku 1988 vystavoval v Mirbachovom paláci v Bratislave až 156 obrazov. Stála expozícia jeho obrazov ako súčasť archeologickej expozície AÚ SAV sa nachádzala v Dome kultúry na námestí Matice slovenskej v Žiari nad Hronom asi od roku 2000. V máji 2021 bola výstava, teraz už ako Galéria Júliusa Považana, presťahovaná do zrekonštruovaných priestorov Biskupského kaštieľa.
Jozef Filus

Jozef Filus (* 8. august 1923, Žiar nad Hronom – † 29. marec 1999, Belo Horizonte, Brazília) bol slovenský rímskokatolícky misionár v Brazílii.
Životopis.
Gymnázium a neskôr filozofiu študoval v Nitre. V roku 1951 ilegálne emigroval cez Rakúsko do Nemecka, kde v St. Augustine skončil teologické štúdiá. V roku 1952 bol vysvätený za kňaza a následný rok odchádza ako misionár do mesta Bello Horizonte v Brazílii. Páter Jozef Filus pôsobil v tejto krajine celých 46 rokov. Tu sa učil po portugalsky, dejiny a kultúru krajiny. Neskôr pôsobil v mestách Tres Rios a Rio de Janeiro, Santa Casa, Juiz Fora, Vale Jequitiuhonha a Gama. Ešte aj vo svojich 75 rokoch pôsobil vo veľkej nemocnici v Bello Horizonte. V tomto meste je aj pochovaný.
Emil Černaj

Emil Černaj (* 1. február 1923, Žiar nad Hronom† 26. máj 2000, Chicago) bol slovenský misionár na Filipínach, v Indonézii, USA a v Austrálii.
Životopis.
Gymnázium študoval v Nitre, filozofiu vo Vidinej a teológiu v Ríme, kde ho v roku 1951 vysvätili za kňaza. Tesne po vysvätení ho Rím vyslal na 20 rokov ako misionára do Indonézie na ostrov Flores. Počas svojho pôsobenia tu postavil kostol, niekoľko kaplniek a škôl, ale aj kníhkupectvo a seminár pre kňazskú výchovu domorodcov. Po 20 rokoch odchádza na Filipíny. Do jeho tamojšej farnosti patril aj prezident Filipín, od ktorého sa mu dostalo pocty viackrát s ním povečerať. Z Filipín odišiel na 5 rokov do Spojených štátov amerických, kde pôsobil medzi americkými Slovákmi, hlavne v mestách Chicago, New York, Cleveland a Pittsburgh. V roku 1975 odchádza do Austrálie na misiu medzi tamojších Slovákov v Sydney, Brisbane, Wollongongu a Canberre. Získal pozemok v Sydney a v roku 1982 dal postaviť slovenský kostol zasvätený sv. Cyrilovi a sv. Metodovi. V Austrálii zorganizoval zbierku na národný poklad, začo bol aj vyznamenaný. Páter Černaj sa zaslúžil aj o postavenie nového kostola v jeho rodnom meste Žiar nad Hronom. Na tento kostol vyzbieral podstatnú časť finančných prostriedkov od krajanov po celom svete. Po jeho smrti všetky jeho celoživotné úspory boli venované na dostavbu kostola v Žiari nad Hronom. V máji roku 2000 umrel v štáte New York a pochovaný je v meste Chicago.
Rozália Danková

Rozália Danková, sestra Stella alebo aj Rozália Stella Danková (* 26. apríl 1920, Svätý Kríž nad Hronom – † 14. august 2017) bola rehoľná sestra - vincentka, spoluautorka dokumentárnych kníh o prenasledovaní rehoľných komunít počas komunizmu.
V roku 1939 vstúpila do Spoločnosti Dcér kresťanskej lásky sv. Vincenta de Paul, tzv. vincentky. Pôsobila aj na generálnom sekretariáte spoločnosti v Paríži.
Prada

Prada SpA (starší názov "Fratelli Prada") je slávny taliansky dom módy, ktorý založil v Miláne roku 1913 Mario Prada. V začiatkoch módny dom predával iba luxusný kožený tovar a doplnky.
Značku celosvetovo preslávila zakladateľova vnučka Miuccia Prada, ktorá zdedila upadajúcu firmu v roku 1978. Miuccia sa začala venovať navrhovaniu módnych kolekcií a manžel Patrizio Bortelli prevzal vedenie obchodu. 
V súčasnosti Prada vlastní 250 obchodov v 65 krajinách sveta.
V 90. rokoch vznikla Prada Group, ktorá kúpila niekoľko známych značiek vo svete módy, okrem iných: Fendi a Helmut Lang. Prade Group patria aj značky Giorgio Armani a Jil Sander.
Back to Attraction

Back to Attraction je prvá štúdiová nahrávka (konkrétne EP) slovenskej kapely Lavagance. EP bolo vydané v roku 2006, vznikalo v štúdiu Lavagance a vydala ho Agentúra Pohoda.
Bonusy.
Back to Attraction obsahuje aj dátovú stopu s mp3 verziami jednotlivých pesničiek, fotogalériou a klipom k „Miles“ (réžia Braňo Špaček). Druhý náklad EP obsahuje aj siedmu skladbu, remix „Miles“ s názvom „Miles (Osho remix)“
Úspech.
V roku 2006 sa v éteri hrali single „Miles“, „Best Friend's Girl“ a „Back to Attraction“, pričom najmä skladba „Miles“ vzbudila u fanúšikov ohlas. Lavagance získali za EP "Back to Attraction" troch Aurelov (ocenenie hudobných akademikov) v kategóriách "Najlepší album v kategórii alternatívna hudba", "Najlepší videoklip" („Miles“) a "Objav roka".
Rad Odznak cti

Rad Odznak cti () bol civilným ocenením Sovietskeho zväzu.
Bol zriadený 25. novembra 1935 a udeľovaný obyvateľom ZSSR za výnimočné výsledky v produkcii, vedeckom výskume a v sociálnej, kultúrnej či inej spoločenskej aktivite, za rozvoj ekonomických, vedeckých, technologických a iných vzťahov Sovietskeho zväzu s inými krajinami a za výnimočné prispenie k rozvoju základného a aplikovaného výskumu.
Bol udelený 1 580 850 krát.
28. decembra 1985 bol Rad Odznak cti nahradený Radom cti.
Externé odkazy.
Sovietske rady
Gemini 10

Gemini 10 (oficiálne Gemini X) bol americký pilotovaný kozmický let, ktorý sa uskutočnil v dňoch 18. až 21. júla 1966 v rámci programu Gemini. Bol to ôsmy pilotovaný let v rámci tohto programu, šestnásty americký a 24. celkovo (vrátane letov X-15 vo výškach nad 100 kilometrov). Mal sériové označenie GLV-10 12565. 
Priebeh letu.
Štart misie Gemini 10 sa uskutočnil 18. júla 1966 na Floride z mysu Kennedy pomocou nosnej rakety Titan II GLV. Posádku Gemini 10 tvorili veliaci pilot John Young a pilot Michael Collins.
Približovací manéver Gemini 10 k raketovému stupňu Agena trval päť hodín – k spojeniu došlo nad Havajskými ostrovmi. Po spojení lode Gemini s cieľovým telesom Agena TV-10 (COSPAR 1966-065A) bol využitý motor Ageny pre zvýšenie obežnej dráhy komplexu na 298 – 762 km, čo v tej dobe znamenalo prekonanie výškového rekordu sovietskeho Voschodu 2. Potom sa celý komplex priblížil k ďalšej Agene TV-8 vo výške cca 405 km nad Zemou. V priebehu takmer trojdňového letu bol na dobu 49 minút otvorený prielez kozmickej lode, čo Collins využil na vykonanie 39-minútového experimentu na povrchu telesa Agena TV-8, teda vo voľnom kozmickom priestore. Po oddelení obidvoch telies od Gemini 10 nasledoval už zostupový manéver. Z hladiny oceánu v západnom Atlantiku, kde 21. júla 1966 pristáli, boli vyzdvihnutí čakajúcou lietadlovou loďou USS "Guadalcanal".
Chalva

Chalva (arab. "haláwa") je cukrovinka pôvodom z Indie. Názov pochádza z koreňa slova "sladký" ( "h-l-w"). V Poľsku je táto špecialita veľmi známa a populárna a poznajú ju pod názvom "chałwa". V Turecku je známa ako "helva" a v Bulharsku a Rusku ako chalva (xалва).
Základná zmes chalvy sa skladá zo sezamových jadier, cukru alebo medu a rastlinného oleja. Rozdielne sorty chalvy vznikajú pridaním kakaa, vlašských orechov, arašidov, mandlí alebo pistácií. Najčastejšie nájdete v Turecku „tahin-helva“, ktorá sa pripravuje zo sezamového oleja.
V ruskej kuchyni sa chalva najčastejšie pripravuje zo slnečnicových semienok. Chalve príbuzná špecialita je v Španielsku známa pod názvom turrón.
V Indii sa chalvou nazýva sladká špecialita vo forme hustej pasty alebo formy nákypu ako napríklad mrkvová chalva.
Chalva sa konzumuje hlavne v štátoch: India, Irán, Pakistan, Rusko, Arménsko, Gruzínsko, Uzbekistan, Ukrajina, Poľsko, Severné Macedónsko, Afganistan, Albánsko, Slovensko. Bosna a Hercegovina, Chorvátsko, Srbsko, Turecko, Egypt, Tunisko, Libanon, Izrael, Grécko a Bulharsko.
Super Jamato (trieda lodí)

Super Jamato () bola nikdy nepostavená trieda bojových lodí Japonska. Názov vychádza z predchádzajúcej triedy Jamato.
Dizajnovo vychádzala z triedy Jamato. Hlavné delostrelectvo pozostávalo z (20 palcových) hlavní v troch dvojhlavňových vežiach. Štandardný výtlak mal dosiahnuť 70 000 ton, maximálna rýchlosť 27 uzlov, rovnako ako Jamato, čo však bolo menej ako najnovšie postavené plavidlá bojových lodí. Pancierovanie bolo najmasívnejšie aké sa dovtedy postavilo. hlavné delostrelectvo nemalo na svete obdobu (na lodiach) s hmotnosťou vystrelenej protipancierovej strely 4 000 libier (Jamato so 3 200 libier, USS Iowa so 2 700 libier).
Pred rokom 1942 boli plánované dve jednotky, projekt 798 a 799. Išlo vlastne o šiestu a siedmu jednotku triedy Jamato. Ani jeden projekt sa však nerozbehol, zostali len vo fáze príprav a plánovania, prípadne vytvárania dokumentácie. Po bitke o Midway boli všetkým projektom okrem lietadlových lodí, torpédoborcov a ponoriek pridelené malé priority výstavby. Super Jamato sa nezdal byť taký progresívny ako rýchlejšie Super krížniky typ A, ktoré boli taktiež projektované pred rokom 1942 ale taktiež nikdy neuskutočnené.
Oproti Jamatu mali mať jednotky Super Jamát šesť (oproti deviatim) hlavní hlavného delostrelectva, aj keď rýchlosť streľby sa tým pravdepodobne radikálne znížila. K redukcii sa pristúpilo hlavne kvôli zníženiu hmotnosti.
Pretože väčšina japonských prístavov bola príliš plytká už jednotky triedy Jamato boli širšie len aby sa znížil ponor, čím sa však zhoršila hydrodynamika a boli poznamenané nižšou maximálnou rýchlosťou plavidiel. Pri Super Jamatách sa šírka musela ešte zväčšiť a pre zachovanie rýchlosti aspoň na úrovni triedy Jamato by museli byť výrazné posilnené pohonné jednotky, v opačnom prípade by to znamenalo zníženie maximálnej rýchlosti.
Konkurencia.
Trieda Super Jamato bola nasledovníkom japonských snáh stavať lode ktoré mali väčšiu palebnú silu ako porovnateľné lode protivníka, ktoré mohli byť vyrábané vo väčších množstvách. Japonci taktiež vychádzali z presvedčenia, že Spojené štáty nebudú stavať väčšie plavidlá ako trieda Iowa (z dôvodu obmedzení Panamského prieplavového pásma)
Ak by Japonsko, USA a Veľká Británia postavili všetky plánované jednotky Japonsko by malo len štyri Jamatá (Šinano prestavané na lietadlovú loď) a dve Super Jamatá, oproti 17 novým americkým jednotkám (triedy North Carolina, South Dakota, Iowa a Montana) a 9 britským jednotkám (triedy King George V a Lion). Americké a britské lode mali navyše technologickú prevahu, lepšie delostrelectvo, radary, a rýchlosť. Naproti tomu by s najväčšou pravdepodobnosťou neboli všetky americké a britské jednotky nasadené proti Japonsku.
Mandľa

Mandľa (staršie alebo v pestovateľstve: mandľovník, zastarano: mandloň) môže byť:
Mandľa môže byť aj:
Mandľa (semeno)

Mandľa je semeno mandle, spravidla mandle obyčajnej ("Prunus dulcis"), stromu z čeľade ružovité. Ostáva po odstránení oplodí z kôstkovice, ktorá je plodom stromu. Mandle majú podlhovasté plody, sú drsné, sivé, s kožovitým obalom (škrupinou).
Zloženie.
Mandle sa delia na dva druhy: sladké a horké. Sladké mandle majú škoricovú drsnú kožu. Jej odstránenie uľahčuje poliatie vriacou vodou. Mandle sa v surovom stave používajú ako dekorácia (lístky a plátky). Grilované mandle sa spracovávajú do likérov a marcipánu. Známy je napr. "Lübecký marcipán".
Francúzska výsadba sa skladá z druhu "Ferragnés" (približne 60%) a "Ferraduel" (približne 30%). "Ferraduel" sa pri jeho ploskom vzhľade používa hlavne na výrobu "Dragées". Tieto plody sú zrelé okolo polovice septembra. Z mimoeurópskych druhov sa najčastejšie predáva takzvaná "Nonpareil-Mandel," pochádzajúca pôvodne z Kalifornie. Ďalšie druhy pochádzajú zo Španielska; najznámejšie sú mandle "Marcona", ale aj iné druhy (Valencia). V Taliansku nájdeme druh "Avola". Z francúzskych mandlí sa za najlepší považuje druh "Aï", ktorý rastie v oblasti Provensálska. Tento viac ako 100 rokov kultivovaný druh je veľmi oceňovaný cukrármi pre svoju sladkosť. Podobne aj druh "Ferrastar", ktorý nakupujú hlavne fabriky na čokoládové cukrovinky. Ďalší, dostupnejší druh je "Perragne´s-Mandel," ktorý má tiež veľmi sladkú chuť. Tieto mandle majú všestranné využitie. Mandle "Avola" sú veľmi obľúbené pri výrobe aróm a preto sú najčastejšie používané pri výrobe "Dragées". "Avola" mandle sa dajú porovnať s menšími španielskymi mandľami "Marcona", ktoré majú typickú chuť a používajú sa hlavne na nugát. 
Horké surové mandle nie sú vhodné na konzumáciu, lebo obsahujú glykozid amygdalín.
Výživné hodnoty.
Výživná hodnota mandlí je 2383 kJ, prípadne 570 kcal na 100 g. Mandle obsahujú mandľový olej, vitamíny skupiny B, E a A. Obsah kalcia (252 mg), magnézia (170 mg) a draslíka (835 mg) je vyšší ako v ostatných orechoch.
Mandľa (rod)

Mandľa (staršie mandľovník) je slovenský rodový názov pre druhy rastlín rodu "Prunus" podrodu "Amygdalus" (s výnimkou broskyne), pričom tento podrod sa niekedy považuje za samostatný rod.
Príklady:
Mandľa obyčajná

Mandľa obyčajná (iné názvy: staršie: mandľovník obyčajný, mimo taxonómie: mandľa alebo mandľovník, zastarano: mandloň; lat. "Prunus dulcis", synonymá "Prunus amygdalus", "Amygdalus communis", "Amygdalus dulcis") je strom z rodu slivka ("Prunus") (alebo z rodu mandľa) z čeľade ružovité ("Rosaceae").
Plod mandle obyčajnej je kôstkovica, jej semeno sa po odstránení oplodia používa na konzumáciu pod názvom mandľa.
Gemini 11

Gemini 11 (oficiálne Gemini XI) bol americký pilotovaný kozmický let, ktorý sa uskutočnil v dňoch 12. až 15. septembra 1966 v rámci programu Gemini. Bol to deviaty pilotovaný let v rámci tohto programu, 17. americký a 25. celkovo (vrátane letov X-15 vo výškach nad 100 kilometrov). 
Priebeh letu.
Štart sa uskutočnil 12. septembra 1966 na Floride z mysu Kennedy pomocou nosnej rakety Titan II GLV. Posádku Gemini 11 tvorili veliaci pilot Pete Conrad a pilot Richard Gordon. Po spojení sa s cieľovým telesom Agena TV-11 (COSPAR 1966-080A) a opakovanom nácviku tejto operácie Gordon vystúpil von z kabíny (výstup EVA) jednak kvôli fotografovaniu a preto, aby obe telesá spojil 30 metrov dlhým lanom. Potom sa unavený astronaut vrátil do kabíny. Dňa 14. septembra bol využitý motor Ageny pre zvýšenie obežnej dráhy komplexu na rekordnú výšku 1 372 km. Počas letu sa s Agenou spojili viackrát a Gordon znovu z otvorených dverí fotografoval hviezdnu oblohu. Potom bolo spojovacie lano prerušené. Let, ktorý trval takmer tri dni, zakončilo automaticky riadené pristátie s padákom na hladine Atlantiku, odkiaľ astronautov vylovila lietadlová loď USS "Guam".
Násypný kontajner

Násypný kontajner je otvorený kontajner určený na prepravu a krátkodobé skladovanie sypkých materiálov, ktoré nemusia byť chránené pred poveternostnými vplyvmi. Výsypný kontajner možno plniť zhora a vyprázdňovať sa môže buď zhora, alebo pomocou sklopného návesu cez výsypné otvory.
Plošinový kontajner

Plošinový kontajner je kontajner tvorený podlahou, sklopnými čelnými stenami a bočnými klanicami. Je určený na prepravu väčších jednotlivých kusov s vyššou hmotnosťou (strojárske celky) a kusových materiálov nevyžadujúcich ochranu pred poveternostnými vplyvmi (drevo, rúry, stavebné prefabrikáty).
Vendelín z Trieru

Svätý Vendelín alebo Svätý Vendelín z Trieru (* okolo 550 – † pravdepodobne 617, Tholey, Sársko, Nemecko) je považovaný za nemeckého svätca, o živote ktorého vieme len z legiend.
Životopis.
Narodil sa údajne ako syn škótskeho kráľa, ktorého vychovával arcibiskup. Ako dvadsaťročný odišiel ako anonymný pútnik na púť do Ríma. Cestou späť sa zamestnal ako pastier oviec, a po zázračných skutkoch mu šľachtic, u ktorého pracoval, postavil pustovňu, aby sa mohol nerušene venovať modlitbe a rozjímaniu. Neskôr sa stal okolo roku 597 opátom v sárskom benediktínskom kláštore v Tholey.
Zomrel v roku 617 vo svojej cele v kláštore, v ktorom bol opátom. Pochovaný bol vo svojej cele, nad ktorou neskôr postavili kaplnku, a v jej blízkosti časom vyrástlo malé mestečko Sankt Wendel. 
Uctievanie a zobrazovanie.
Svätý Vendelín je považovaný za patróna pastierov, sedliakov, polí a roľníkov, preto je väčšinou zobrazovaný ako mladý pastier s dobytkom a ovcami, s pastierkou palicou a kapsou, ruženec, či knihu, lopatu, kyjak alebo aj korunu. Na obrázkoch na skle zase obyčajne s knihou na kolenách a pastierskou trúbou. 
Uctievaný je v Rakúsku, Nemecku a Švajčiarsku. V liturgickom kalendári sa jeho meno nenachádza, no jeho sviatok sa oslavuje 20. októbra. Relikviár s ostatkami svätého Vendelína sa nachádza aj v rímskokatolíckom kostole "sv. Vendelína" v Zuberci.
Unreal 2

Unreal 2: The Awakening je akčná počítačová hra žánru FPS vyvinutá spoločnosťou Legend Entertainment.
Laudanum

Laudanum je zastaraný výraz pre ópium alebo pre liehovú tinktúru ópia (lat. "tinctura opii"). Pôvodne to bolo označenie pre prostriedok tíšiaci bolesť.
Súkvetie

Súkvetie (alebo skôr zastarano alebo nesprávne [bohemizmus] kvetenstvo) je súbor kvetov na spoločnej stonke, opak jednoduchého kvetu. Súkvetia sa rozdeľujú podľa viacerých kategórií a spoločných resp. odlišných znakov, uvedených nižšie. 
Fylotaxia.
Podobne ako u listov, kvety môžu byť usporiadané na stonke podľa rôznych vzorov. 
Metatopia.
Metatopia je rozmiestnenie orgánov rastiliny mimo ich bežne očakávaného umiestnenia. Metatopia sa bežne vyskytuje u súkvetí s nerovnakou rýchlosťou rastu. 
Organizácia.
Jednoduché súkvetia.
Na konci stopiek nesie jednoduché kety
Strapcovité (racemózne).
Stopky neprevyšujú terminál - rastový vrchol
Vrcholíkové (terminálne) (cymózne).
Stopky neprevyšujú terminál - rastový vrchol
Aglomerácia (hutníctvo)

Aglomeračný proces je súhrn fyzikálnych, tepelných, fyzikálno-chemických a chemických dejov, ktorými sa mení štruktúra a zloženie východiskových surovín. Procesy a reakcie prebiehajú v časovom intervale súčasne, ale v časovom slede v určitom poradí, ktoré je podmienkou uskutočnenia aglomeračného procesu. 
Aglomeračný proces prebieha v heterogénnej sústave plynná-kvapalná-tuhá fáza, pričom plynná fáza zabezpečuje priebeh rozhodujúcich dejov. Kvapalná fáza vzniká roztavením jemnozrnných častíc a natavením povrchu častíc väčšieho rozmeru a po stuhnutí zabezpečuje spojenie jednotlivých častí do pórovitého spečenca – aglomerátu. Aglomerát sa vyrába na spekacom zariadení.